2006 йылдан урындағы үҙидара «Ишембай ҡалаһы»[5] ҡала биләмәһе Советы ҡарары менән ҡабул ителгән Устав нигеҙендә ғәмәлгә ашырыла. «Ишембай ҡалаһы» ҡала биләмәһе Советы — бер мандатлы һайлау округтары буйынса 4 йылға һайланған 20 депутаттан торған Ишембай ҡала Советы муниципаль берәмектең вәкәләтле органы булып тора. «Ишембай ҡалаһы» муниципаль берәмеге башлығы — ҡала биләмәһе башлығы булған һәм Совет депуттарының билдәләнелгән һанынан күпселек тауыш менән үҙ составынан депутаттар тарафынан һайланған «Ишембай ҡалаһы» ҡала биләмәһе Советы рәйесе ҡалала юғары вазифа биләүсе кеше[5].